



Ο πατέρας του 19χρονου Αλβανού που κατηγορείται για τη δολοφονία της Ελένης Τοπαλούδη στη Ρόδο τόνισε ότι δεν έχει μεγαλώσει έναν δολοφόνο και ότι έχει εμπιστοσύνη στη δικαιοσύνη.

Μιλώντας στην εκπομπή «Αλήθειες με τη Ζήνα» τόνισε μεταξύ άλλων:

«Συλλυπητήρια στην οικογένεια. Το λέω και το εννοώ. Είμαι και εγώ πατέρας και πονάω το ίδιο και για τους δύο. Από εδώ και πέρα ό,τι πει η Δικαιοσύνη. Στο άκουσμα της είδησης σκέφτηκα πως δεν μπορεί να το έχει κάνει ο γιος μου.

Γιατί τον μαθαίναμε συνέχεια να κάνει παρέες με καλούς ανθρώπους. Του έλεγα συνέχεια ότι η δύναμη του ανθρώπου είναι πάντα στο μυαλό, όχι στα χέρια και τα πόδια.

Αυτό το παιδί δεν έτυχε να το γνωρίσω. Ήξερα πως πήγαιναν στο γυμναστήριο μαζί. Τον γνώρισε μια εβδομάδα πριν, απ’ ό,τι ξέρω εγώ. Εγώ είμαι οικοδόμος και η σύζυγός μου καμαριέρα.

Ο Αλέξανδρος είναι ένα πολύ ευαίσθητο παιδί. Έχει ξεριζωθεί η καρδιά μου. Δεν με έχουν αφήσει να τον δω. Τον είδα μόνο βιαστικά στο Λιμεναρχείο. Δεν ξέρω τι έχει γίνει. Δεν το πιστεύω. Δεν τη γνώριζα την κοπέλα. Εκείνο το βράδυ μου είπε πως θα βγει με έναν φίλο του.

Ο Αλέξανδρος το προηγούμενο βράδυ μου είπε ότι έχει βρει μια καλή κοπέλα. Δεν ήξερα τίποτα άλλο.

Δεν θέλω να φανεί ότι μια οικογένεια έχασε το παιδί της και η άλλη οικογένεια μεγάλωσε έναν δολοφόνο. Εγώ αυτό δεν θέλω να περάσει. Είμαστε άνθρωποι και ο πόνος είναι πόνος. Πιστεύω στην ελληνική Δικαιοσύνη. Έχω άλλη μια κόρη που σπούδασε δασκάλα».

Διαβάστε επίσης στη «Νέα Σελίδα»: Ρόδος: Φρικιαστική ομολογία του δράστη – «Η Ελένη μας παρακαλούσε και εμείς την πετάξαμε στα βράχια» (video)